A més dels establerts en la base general 5.1 de l'annex 1 de la bese reguladora, cal complir els requisits específics següents:
a) Complir els requisits dels articles 33 i 36.4 de la Llei 1/1998, de 7 de gener, de política lingüística, respecte als centres laborals i en relació amb els establiments oberts al públic a Catalunya, complir els requisits que estableixen els articles 32.1 i 32.3 d'aquesta Llei.
b) En el cas que tingui una plantilla igual o superior a 25 persones, disposar de mitjans per prevenir i detectar casos d'assetjament sexual i d'assetjament per raó de sexe i intervenir-hi als seus centres de treball, d'acord amb els agents socials i utilitzar-los adequadament, de conformitat amb els articles 5 i 29 de la Llei 5/2008, de 24 d'abril del dret de les dones a eradicar la violència masclista.
c) No haver estat objecte de sancions administratives fermes ni de sentències condemnatòries per exercir o tolerar pràctiques laborals considerades discriminatòries per raó de sexe o de gènere i donar compliment al que preveu la Llei 17/2015, de 21 de juliol, d'igualtat efectiva de dones i homes.
Requisits dels membres de l'equip
La persona responsable de l'execució del projecte ha ser doctor/a i estar vinculada estatutàriament o contractualment a temps complet a la universitat o centre de recerca que sol·licita ser beneficiària de l'ajut, i en situació de servei actiu.
En aquest sentit, el projecte, a efectes econòmics i administratius, resta vinculat a la institució d'adscripció de la persona responsable.
La vinculació de les persones amb contractes ICREA, Ramón y Cajal o altres contractes postdoctorals equivalents s'entendrà com a vinculació contractual a temps complet.
La resta de l'equip de recerca pot estar constituïda per personal de recerca del sistema universitari català i de la resta de l'Estat espanyol, així com d'universitats i centres de recerca a l'estranger, en els termes que estableixen les bases 3.4 i 3.5 de l'annex 5.
En cap cas no pot constar cap persona com a membre de dos o més equips de recerca.
En el cas dels projectes d'entre 5.000 i 10.000 €, els equips de recerca han d'estar constituïts per un mínim de dues persones.
A més de la persona responsable de l'execució del projecte els requisits de la qual s'estableixen en la base 3.1 de l'annex 5, la composició de la resta dels membres de l'equip pot ser la següent: personal amb vinculació estatutària o contractual permanent, becaris/àries, personal contractat predoctoral o postdoctoral amb credencial o personal tècnic de suport a la recerca, que pot formar part de l'equip sempre que tingui caràcter investigador.
Com s'indica en la base 3.2, aquestes persones poden estar vinculades a universitats del sistema universitari català o de la resta de l'Estat, a centres de recerca a Catalunya i a la resta de l'Estat, així com a universitats i centres de recerca a l'estranger.
En el cas dels projectes d'entre 10.001 i 45.000€, l'equip de recerca ha d'estar constituït per un mínim de quatre persones investigadores, dues de les quals han de ser doctors/ores.
A més de la persona responsable de l'execució del projecte els requisits de la qual s'estableixen en la base 3.1 de l'annex 5, la composició de la resta dels membres de l'equip pot ser la següent: personal amb vinculació permanent, becaris/àries, personal contractat predoctoral o postdoctoral amb credencial o personal tècnic de suport a la recerca, que pot formar part de l'equip sempre que tingui caràcter investigador.
Aquestes persones, com s'indica en la base 3.2 poden estar vinculades a universitats del sistema universitari català, a centres de recerca a Catalunya i a la resta de l'Estat, així com a universitats i centres de recerca a l'estranger.
Aquest tràmit es pot fer per internet amb o sense certificat digital.
Models normalitzats per omplir i adjuntar:
L'AGAUR actua com a entitat col·laboradora.
Els termes de l'encàrrec es concreten en un conveni de col·laboració entre el Departament de la Presidència i l'AGAUR en què s'encarreguen determinats aspectes de la gestió de la convocatòria per a la concessió de beques i d'ajuts pluriennals a projectes de recerca en l'àmbit de l'organització territorial del poder dels estats.
El termini per resoldre la sol·licitud de beca és de 6 mesos a comptar des de l'endemà de la data de publicació de la corresponent convocatòria.
Si transcorregut aquest termini no s'ha dictat i notificat resolució expressa, les sol·licituds s'entenen desestimades, d'acord amb el que preveu l'article 54.2.e) de la Llei 26/2010, de 3 d'agost, de règim jurídic i de procediment de les administracions públiques de Catalunya.
L'Institut d'Estudis de l'Autogovern ha de notificar la resolució d'inadmissió o desistiment a les persones interessades mitjançant la seva publicació al Tauler electrònic de l'Administració de la Generalitat de Catalunya.
Les persones proposades com a beneficiàries han de presentar la documentació que els sigui requerida dins el termini de 15 dies hàbils a comptar de l'endemà de la publicació de la proposta provisional de concessió.
La proposta de resolució provisional contindrà el requeriment de la documentació esmentada.
La presentació de l'acceptació, del desistiment o la reformulació, així com de la documentació a què fa referència el paràgraf anterior, es farà d'acord amb el que preveu l'article 16.4 de la Llei 39/2015, d'1 d'octubre, del procediment administratiu comú de les administracions públiques i adreçat a l'AGAUR.
El pagament de l'ajut es tramitarà de la manera següent:
Les entitats beneficiàries dels ajuts han de justificar l'execució efectiva del projecte durant el mes següent a la finalització del termini que s'hagi establert (base específica 9, de l'annex 5).
La documentació justificativa s'ha de presentar en el registre de l'AGAUR, sens perjudici del que estableix l'article 16.4 de la Llei 39/2015.
Les persones beneficiàries han de presentar la documentació següent:
a) Dos exemplars del treball de recerca resultant, signat per la persona responsable, en format paper i en suport electrònic reutilitzable.
b) Certificat del/de la gerent o la persona responsable de la gestió econòmica de la institució en què s'indiqui que l'import atorgat s'ha registrat en la comptabilitat de l'entitat beneficiària i que l'ajut s'ha destinat a la finalitat per a la qual ha estat concedit.
c) Una relació classificada de les despeses de l'activitat, amb indicació del creditor, el document, l'import, la data d'emissió i la data de pagament.
La documentació original acreditativa de la despesa realitzada estarà a les dependències de la universitat, a disposició de l'AGAUR, de l'Institut d'Estudis de l'Autogovern, de la Intervenció General de la Generalitat i de la Sindicatura de Comptes.